open-index/open-wikipedia-markdown huggingface dataset:
Petter

**Petter** er et norsk guttenavn som er utledet av *Petrus*, som er en latinsk form av det greske ordet *petros* som betyr *stein eller klippe*.

## Betydning
Petter er utledet av det greske ordet petros, via den latinske formen Petrus,og betyr stein eller klippe. Det greske ordet petros derimot er igjen en oversettelse av det arameiske bynavnet *Chepas*, som er utledet av ordet kéfa, som har samme betydninge som petros.

## Navn med samme betydning
Peder, Pedro, Peer, Pehr, Pekka, Pelle, Per, Pero, Petar, Peter, Petr, Petri, Petro, Petros, Petrus, Petur, Piero, Pierre, Piers, Piet, Pieter, Pietro, Piotr, Petia, Petra, Petrina, Petrine.

## Popularitet
Det er nær 10&nbsp;000 personer i Norge som har Petter som første eller eneste fornavn. Petter er også vanlig i Finland og også noe brukt i Sverige.

Tabellen nedenfor gir en detaljert oversikt over populariteten til fornavnet Petter i noen av de landene hvor statistikk er tilgjengelig.

Petter var blant de mest populære navnene på guttebarn født i Norge rundt 1880.

## Navnedag
Petter har navnedag 29. juni.

## Kjente personer med navnet Petter
* Petter Andersen – norsk skøyteløper
* Petter Belsvik – norsk fotballspiller, blant annet for Hamarkameratene, Stabæk, Rosenborg og Austria Wien
* Petter Dass – norsk teolog og dikter
* Petter Hugsted – norsk skihopper og OL-vinner

* Petter Vaagan Moen – norsk fotballspiller, blant annet for Hamarkameratene og Brann
* Petter Nome – norsk næringslivsleder, programleder og journalist
* Petter Northug jr. – norsk langrennsløper
* Petter Rudi – norsk fotballspiller, blant annet for Molde og Sheffield Wednesday
* Petter Christian Singsaas – norsk fotballspiller
* Petter Schjerven – norsk programleder
* Petter Solberg – norsk profesjonell rallyfører
* Petter Solberg – norsk billedkunstner
* Petter Stordalen – norsk forretningsmann
* Petter Thomassen – Stortingsrepresentant

* Petter Wessel Tordenskiold – norsk-dansk sjøhelt
### Annen bruk av navnet
* Petter Smart – tegneseriefigur

## Referanser


## Eksterne lenker
*
GmailFS

**GmailFS** er et virtuelt filsystem som tillater Gmailbrukere å mounte og bruke gmail-kontoen til et lokalt lagringspunkt. Laget av  Richard Jones. GmailFS er laget for Linux, men Windows-versjoner eksisterer. Det er også nevneverdig å si at systemet er originalt laget av Google for deres servere.

Ved å bruke dette systemet kan brukerne få over 2 og en halv gigabyte ekstern lagringsplass. Farten på lagringspunktet er begrenset av brukernes Internett-tilkobling.

## Se også
*Gmail
*Google Drive

## Eksterne lenker
* 
* GMail Drive – a similar virtual filesystem for Windows
* Gmail
* FUSE homepage
* libgmail homepage
* gDisk for Mac OS X
Caipirinha

**Caipirinha** er en brasiliansk cocktail bestående av cachaça, lime, sukker og is.

Ordet «caipirinha» er diminutivform av «caipira», et ord som brukes om folk som bor på landsbygden i Brasil. Ordet kan brukes i både hankjønn- og hunkjønnsform, men i dette tilfellet er det hunkjønnsformen som er i bruk. «Caipirinha» betyr altså «liten landsbyjente».

## Referanser


## Eksterne lenker
* Oppskrift på caipirinha
Aeroflot

**Aeroflot** (russisk: **Российские международные авиалинии**) er et russisk flyselskap. Inntil 1992 var det rangert som verdens største flyselskap. Selskapets majoritetseier er den russiske staten.

Aeroflot opererte også flygninger i Norge, med ruter fra Oslo lufthavn til Sjeremetjevo internasjonale lufthavn utenfor Moskva.

I forbindelse med Russlands invasjon av Ukraina 2022 stoppet Aeroflot alle internasjonale flyvninger unntatt flyvninger mellom Russland og Belarus.  

## Historie
Aeroflot ble grunnlagt 9. februar 1923 under navnet *Dobrolet*. Etter den russiske borgerkrigen startet Aeroflot passasjerflygninger og transportflygninger med modifiserte krigsfly. Ett år før den offisielle opprettelsen startet man, i samarbeid med det tyske flyselskapet Deruluft, flyruten Moskva – Königsberg 1. mai 1922. Senere ble ruten forlenget til Berlin. Aeroflot var det første flyselskapet som brukte jetfly for passasjerflygninger. Allerede i 1956 brukte man Tupolev Tu-104 både på innenriksruter og i internasjonal trafikk.

Norske flygeledere gikk til boikott av Aeroflot etter nedskytingen av et sørkoreansk passasjerfly 1. september 1983. Ingen sovjetiske fly fikk dermed lande i Norge i to måneder. Norske flygeledere var de første i verden som aksjonerte. 

Etter Sovjetunionens sammenbrudd i 1991 ble selskapet delt mellom de gamle sovjetrepublikkene, og ble organisert i over hundre ulike flyselskaper. I juni 1991 ble det dannet en samarbeidsorganisasjon med navnet *Aeroflot – Soviet Airlines Commercial Production Alliance*, som ble introdusert på børsen i 1992 under navnet *Aeroflot – Russian International Airlines*.

Sovjetunionens sammenbrudd innebar at den russiske flyindustrien tapte markedsandeler, og Aeroflot søkte seg ut på det vestlige markedet etter nye fly. Først leide man Airbus A310-300, og i 1994 kjøpte man inn Boeing 767-300ER. Samme år leverte man tredje generasjon Iljusjin Iljusjin Il-96-300 med forbedret avionikk, til bruk på de lengre internasjonale flygningene. For å ta unna den økende fraktmengden leide man i 1995 en McDonell Douglas DC 10-30 F på langtidskontrakt.

## Flåte
Aeroflots flåte inkluderer følgende fly: (oktober 2009)

## Referanser


## Eksterne lenker
*
Eric Prydz

**Eric Sheridan Prydz** (født 19. juli 1976 i Täby Stockholm, bosatt i Hollywood, California) er en svensk DJ og produsent.

## Musikalsk karriere

### Call On Me
Hans mest kjente låt, hitsingelen «Call on Me», er en coverversjon av Steve Winwoods sang «Valerie» fra 1982. Prydz' versjon klatret til topps på den britiske singellista fem uker i 2004. Prydz selv spiller ikke låten lenger. I et intervju hos radiokanalen Beats1 i 2019 forteller han at «Call on Me» er et typisk eksempel på en av de dårligste låtene han har laget. Den ble skrevet av noen andre, og han anser den derfor ikke engang som sin egen låt. Forrige gang vi vet han spilte «Call on Me» live var på Ibiza 8. august 2004.

### Artistnavn
Prydz er i høyeste grad fortsatt aktiv, og anses som en legende innen elektronisk musikkproduksjon. Han produserer under mange artistnavn for å reflektere de forskjellige musikksjangerne han opererer i. De mest kommersielle låtene utgis under Eric Prydz-navnet. Musikken som kan kategoriseres som progressive house utgis som regel under aliaset Pryda, mens *[[Cirez D]]* (deler av hans navn baklengs) gir ut mer technobetonet musikk. Han har også sluppet ut musikk under navn som Sheridan, Moo, Lasse Fiol, Dirty Funker og Tonja Holma. Ifølge ham selv kommer det flere typer musikk og alias i tiden fremover. Han var også med i gruppene AxEr(sammen med Axwell), A&P Project, Hardform, Dukes of Sluca og Groove System.

### EPIC
I tillegg til å være kjent for musikk under forskjellige alias er Eric Prydz' kjent for å presse grensene på hva som er mulig å få til innefor scene-, lys- og liveproduksjon. Et av hans store satsningsområder har vært konsertene kalt EPIC (Eric Prydz In Concert). De arrangeres relativt sjelden, typisk én gang i året, og som regel bare på én lokasjon. Konsert-serien, som startet i 2011, har som mål å gi de besøkende en spesiell opplevelse: 

“Our goal has always been to try and blow people away, but in a way that they haven’t been blown away before at an electronic dance music event.”  - Eric Prydz

#### EPIC 6.0 HOLOSPHERE
Den sjette utgaven av EPIC, kalt HOLOSPHERE, var en del av 2019-turnéen. Der ble det blant annet benyttet holoteknologi, simulert på en 5 tonns stålkule midt på scenen, ved hjelp av blant annet 2.4 milioner LED-lys. En del av oppsettet var også en 44m bred gjennomsiktig LED-skjerm i bakkant av scenen, i tillegg til hundrevis av lasere og andre effekter. Etter to år med forberedelser, ble denne unike konserten arrangert den 20. juli 2019 på festivalen Tomorrowland i Belgia. 

##### EPIC Radio
Utenom turnésesongen har han ofte hospitert med egne radiosendinger på radiokanalen Beats1. Den 11. november 2019 startet sesong tre av EPIC Radio.

### Plateselskaper
Eric Prydz gir ut sin egen musikk gjennom plateselskapet Pryda Recordings eller Mouseville, begge plateselskap som han startet i 2004. Han gir også ut musikk for andre artister gjennom plateselskapet Pryda Friends. 

## Referanser


## Eksterne lenker
* 
* 
* 
*
Cocktail

**Cocktail** er i de fleste tilfeller en alkoholholdig drikk som er en blanding av ulike ingredienser. Vanligvis inneholder en cocktail én eller flere typer brennevin og en eller flere smakstilsetninger, som fruktjuice, frukt, brus, sukker, honning, melk, fløte og urter.

## Noen kjente cocktailer
*Gin og tonic
*French 75
*Dry Martini
*Manhattan
*Margarita
*Tom Collins
*Daiquiri
*Negroni
*Old fashioned
*Mojito
*Long Island Iced Tea
*Irish coffee
*Bellini
*Moscow mule

International Bartenders Association har en liste over *[[IBA Official Cocktails]]* på sin hjemmeside. Listen er inndelt i *The Unforgettables*, *Contemporary Classics* og *New Era Drinks*.

## Alkoholfri cocktail
Det har de siste årene blitt mer og mer populært med alkoholfrie drikker. Salgstallene til Vinmonopolet for varer uten alkohol har øket de siste årene. Også innen cocktail har det dukket opp mange alkoholfrie varianter, den første som ble populær var Shirley Temple og senere har det kommet mange flere.

* Shirley Temple

* Fauxmosa

* Mock Martini

* Mojito

* Virgin Diablo

* Virgin Seabreeze

## Historie
Den tidligste kjente, trykte bruken av ordet cocktail var i The Farmer's Cabinet 28. april 1803:

Den tidligste definisjon av hva en cocktail er, ble beskrevet 13. mai 1806 i utgaven av Balanse og Columbian Repository, en publikasjon i Hudson, New York, der et svar ble gitt på spørsmålet «Hva er en cocktail?» Svaret var:

## Referanser
	

## Eksterne lenker
*
Lyse-konsernet

**Lyse AS** er et norsk energi- og telekomkonsern med virksomhet innen energi, infrastruktur og telekommunikasjon. Konsernet eies av 14 kommuner i Sør-Rogaland, men har virksomhet både i øst, vest og nord, med hovedkontor i Stavanger. 

Røttene til Lyse går tilbake til etableringen av de første elektrisitetsverkene på starten av 1900-tallet, som ble motoren i industrialisering og modernisering av Norge. Tilgangen på kraft og styring av sektoren sto fast frem mot 1990-tallet. I 1947 ble selskapet Lyse Kraft DA etablert med formål om å bygge ut vannkraftressursene i Lysebotn. Navnet Lyse er inspirert av Lyseelva i Lysebotn.

Dagens konsern ble til 17. juni 1998 med en fusjon av flere energiselskaper i Sør- Rogaland. Energiselskapene som fusjonerte var Stavanger Energi, Lyse Kraft, Ryfylke Energi, Sola Energi, Sandnes Energi, Time Energi og Maudal Kraftlag DA. 

Tidlig 2000-tall startet Lyse opp med televirksomhet. I 2022 kjøpte Lyse mobiloperatøren Ice. 

## Forretningsområder og selskaper
Konsernet består av flere heleide datterselskaper og er inndelt i tre forretningsområder: Infrastruktur og sirkulær energi, fornybar energi og tele. 

Lyse Tele forvalter produktmerkevarene Altibox, ice og NiceMobil. 

Selskapene på energisiden jobber med produksjon av vannkraft og forvaltning av kraftverkene på Sør-Vestlandet. Innenfor infrastruktur og sirkulær energi-området fins selskaper som produserer fjernvarme, frikjøling og biogass, samt forvalter offentlig belysning og gatebelysning i Sør-Rogaland. I tillegg eier Lyse det lokale nettselskapet Lnett, som forsyner ni kommuner med strøm. Konsernet har også flere kundeselskaper som leverer tjenester til privat- og bedriftskunder regionalt, og som håndterer konsernets kundesenter.

I tillegg har Lyse-konsernet eierandeler i Sira Kvina Kraftselskap DA, Viken Fiber AS, Nordvest Fiber AS, Istad Fiber AS, Bergen Fiber AS, Altifiber AS og Nimbus Direct AS.

## Kraftverk
Per september 2025 har Lyse Kraft DA eierandeler i 32 kraftselskap – dels som eneeier, dels som deleier.

### Heleid av Lyse
* Breiava kraftverk (Hjelmeland)
* Bærheim varmekraftverk (Sandnes)
* Flørli kraftverk (Sandnes)
* Hauskje kraftverk (Hjelmeland)
* Hetland kraftverk (Hå)
* Lysebotn kraftverk (Sandnes)
* Lysebotn II kraftverk (Sandnes)
* Maudal kraftverk (Gjesdal)
* Oltedal kraftverk (Gjesdal)
* Oltesvik kraftverk (Gjesdal)
* Sviland kraftverk (Sandnes)
* Tjodan kraftverk (Forsand)

### Deleid av Lyse
* Jørpeland Kraft
* Sira-Kvina Kraftselskap
* Ulla-Førreverkene
*Suldal I kraftverk
*Suldal II kraftverk
*Røldal kraftverk
*Novle kraftverk
*Kvanndalen kraftverk
*Middyr kraftverk
*Svandalsflona kraftverk
*Vasstøl kraftverk
*Midtlæger kraftverk

## Litteratur
* Nerheim, Gunnar (1997): *Ingen skal fryse med kraft fra Lyse*, Lyse kraft AS, Sandnes.

## Referanser


## Eksterne lenker
* 
* Altibox
Anne Bjørkedal

**Anne Bjørkedal** (født 17. juli 1963) er en norsk forfatter, healer og sjaman, bosatt i Bjørkedal.

Bjørkedal debuterte litterært i 1995 med romanen *Colliculi (lat.)*, og har senere utgitt flere romaner. I 2000 mottok hun Tanums kvinnestipend.

Anne Bjørkedal er utdannet lærer, healer og journalist, og hun har praktisert alle disse yrkene.

## Bibliografi
* *Colliculi (lat.)* &ndash; roman (1995)
* *Hotel Retiro* &ndash; roman (1997)
* *Dråpen og Begeret* &ndash; roman (1999)
* *Ciutadellas system* &ndash; roman (2003)

## Priser og utmerkelser
* Tanums kvinnestipend 2000
*Scheiblers Legat 1998
*Stipendier fra Forfatterforeningen og Kulturrådet
*Medlem Den Norske Forfatterforening

## Referanser


## Eksterne lenker
* Nettsted
*https://www.healeranne.com/
*https://www.smp.no/kultur/article174941.ece 
*https://www.nrk.no/mr/--healere-kan-misbruke-makt-1.6998156
*https://www.tanum.no/forfattere/Bj%C3%B8rkedal,%20Anne 
*
Selfoss

**Selfoss** er et tettsted i Árborg kommune på Sør-Island. Tettstedet har 6&nbsp;000 innbyggere. Selfoss og områdene rundt (Sandvíkurhreppur og deler av Hraungerðishreppur og Ölfushreppur) var tidligere en egen kommune, *Selfosshreppur*, opprettet 1. januar 1946. 
18. mai 1978 fikk Selfoss bystatus, og 7. juni 1998 opphørte Selfosshreppur som egen kommune da den ble slått sammen med Eyrarbakkahreppur og Stokkseyrarhreppur i Árborg kommune.

Stedet ble bygget rundt broen over Ölfusá og meieriet på stedet, Mjólkurbú Flóamanna. Selfoss er det største tettstedet på Island som ikke ligger ved havet.

Selfoss har fått sitt navn av strykene som er i elva nedenfor kirken, *Selfosskirkja*. I disse strykene ser man gjerne seler. Broen over Ölfuså ble tatt i bruk 1891, men den kollapset i 1944 da to melkebiler kjørte over den samtidig. En ny bro ble tatt i bruk året etter.

Þórir Hergeirsson landslagssjefen for Norges kvinnelandslag i håndball vokste opp i Selfoss.

## Eksterne lenker
* 
* Turistkontorets sider om Selfoss  (islandsk/engelsk)
Torunn Borge

**Torunn Borge** (født 14. november 1960, død 17. november 2014) var en norsk forfatter og anmelder.

Borge skrev i en årrekke anmeldelser, essays og artikler for blant annet *[[Vagant (tidsskrift)|Vagant]]*, *[[Samtiden]]*, *[[Dagsavisen]]* og *[[Klassekampen]]*. Hun debuterte i 1997 med diktsamlingen *Dette intervallet*, et verk som også er utgitt på tysk. I 1999 redigerte hun antologien *Yrke, reporter*. Torunn Borge ble belønnet med Tanums kvinnestipend i 2001.

Forfatteren Linde Hagerup har uttalt at bakgrunnen for hennes egen barnebok *En bror for mye* (2016), som behandler sykdom og død slik niåringen Sara opplever det, er tapet av hennes egen nære venninne Torunn Borge.

## Bibliografi
* 1997: *Dette intervallet* (dikt)
* 1999: *En uendelig holdbarhet* (dikt)
* 1999: *Yrke, reporter.* (antologi) – redaktør
* 2000: *Gudsskrekk* (essays)
* 2000: *Skjelett og hjerte* &ndash; om Tor Ulvens diktning; medforfatter: Henning Hagerup
* 2001: *Moraler* (dikt)
* 2015: *Samlede dikt* (diktsamling)

## Priser og utmerkelser
* Tanums kvinnestipend 2001

## Referanser
Austin Powers

**Sir Austin Danger Powers** (antakelig født rundt midten av 1940-tallet, når man dømmer ut fra bilen man kan se i en tilbakeblikkssekvens i den tredje filmen) er en fiktiv filmfigur spilt av Mike Myers, og er hovedpersonen i en filmserie som parodierer 60-talls spionfilmer, primært *[[James Bond]]*, *[[Derek Flint]]*, *[[Harry Palmer]]* og *[[Matt Helm]]*.

Inspirasjonen for rollefiguren var Mike Myers egen far Chris Myers og skuespilleren Simon Dee 
De tre filmene som er kommet ut i serien er *[[Austin Powers – Agenten som kom ut av fryseren]]*, *[[Austin Powers – Spionen som spermet meg]]* og Austin Powers in Goldmember – mannen med det gyldne lem''.

## Referanser


## Eksterne lenker
* En egen Austin Powers-wiki
Giallo

**Giallo** var en italiensk form for elegante, skrekkbetonte thrillere på 1960- og 70-tallet. Filmene inneholdt ofte mye vold og avkledde kvinner og kan ses som en forgjenger til slasher-genren. Benevnelsen *giallo* kommer i fra det italienske ordet for *gul* som også var den fargen omslaget filmene hadde hatt siden 1920-tallet. Pioneerer innenfor sjangeren er Mario Bava og Dario Argento.

## Historie
Mario Bava er den som anses ha grunnlagt hele sjangeren med sin film *La Ragazza che sapeva troppo* fra 1963. Det er en svart-hvittfilm sterkt inspirert av bølgen av *krimis* som hadde dominert i Tyskland på 1950-tallet. Da Bava året etter laget *[[Blood and Black Lace|Sei donne per l'assassino]]* i *farge* hadde såvel grunnformelen med et mordmysterium som en sentral del av handlingen og en filmatisk mystisk og fargerik palett blitt utviklet.

Dario Argento var viktig for sjangerens utvikling. Hans *[[Fuglen med krystallfjærene]]* (1969) tok i bruk et djervt kameraarbeid og morderens psykologiske motiv, ting som går igjen i nesten alle etterfølgende filmer i sjangeren. Morderens bakgrunn og en pseudopsykologisk forklaring til mordet utforskes i blant in absurdum. Lucio Fulcis *New York Ripper* (1982) er en av sjangerens sorte får, da volden i filmen er så grov og kvinnesynet så misogynistisk.

## Kjente giallo-filmer
* *[[A Blade In The Dark]]*
* *[[Deep Red]]*
* *[[New York Ripper]]*
* *[[Who Saw Her Die?]]*
* *[[What have done to Solange?]]*
* *[[Seven Bloodstained Orchids]]*
* *[[The House with the Laughing Windows]]*
* *[[Tenebre]]*
* *[[Fuglen med krystallfjærene]]*
* *[[Don't torture a Duckling]]*
**The Bloodstained Shadow*
**Macabre*
**Short night of the Glass Dolls*
**Death walks at Midnight,*
**The cat o' nine tails*
**Opera*
**Trauma*
**The Black Belly of the Tarantula*
**The Case of the Scorpion's Tail*

## Referanser
Marsimartnan

**Marsimartnan** er et årlig arrangement i Levanger, Trøndelag, med tradisjoner langt tilbake i tid. Det arrangeres første uka i mars, etter Rørosmartnan og før Gregorimartnan i Östersund. Marsimartnan er en av landets største historiske markeder, og ble i en slik ramme arrangert første gang i 1989; historisk kan markedet spores helt tilbake til vikingtiden.

Mange av bodholderne på Marsimartnan kommer fra Røros til Levanger, og drar videre til Östersund. Mange svenske forbønder kommer til Levanger med hestene sine, og tilbyr gratis hesteskyss for barna på martnan. Fosen folkehøgskole kommer hvert år roende til martnan. Under hele martnan er det et rikt kulturtilbud både dag og kveld. Marsimartnan legger også opp til tilvirking av lokal mat og mattradisjoner.

## Martnasnatt
Fredag kveld settes Levanger sentrum tilbake til gammel tid, og det er klart for Martnasnatt. Byen mørklegges, og tusenvis av mennesker samles på torvet, som er starten på det faste fakkeltoget. Langs hele ruta til fakkeltoget vises ulike tablåer. Tilsammen deltar over 8000 personer i fakkeltoget, som omfatter ca. 80 tablåer.

## Historie
Marsimartnan er knyttet til Mattis-dag (24. februar), og den gang kom mer enn 2500 hesteskysser med fjellbønder fra Jemtland i Sverige for å møte fiskebønder fra Fosen og allmuen fra breibygdene på Innherred. Handelen mellom Trøndelag og Jemtland blir flere ganger omtalt i Snorres kongesagaer. Skriftlig kildemateriale om Marsimartnan finns fra 1530, men en regner med at den er like gammel som markedet i Frøsøn, datert til 1170. Jemtene byttet til seg varer fra kysten her i Levanger, og solgte dem videre fjorten dager senere på Frösömarkedet.

Vareutvekslingen mellom Jemtland og Trøndelag nådde en topp på 1750-tallet. Mens svenskene hadde med seg jern, kobber, messing, sekkestrie, manufaktur og håndverksvarer, tok de hovedsakelig med seg fisk tilbake. Men også flesk, og i dårlige år korn. Hester var og en viktig handelsvare, flere hundre ble solgt til jemtene hvert år. Etter at Östersund fikk jernbaneforbindelse med det øvrige Sverige i 1881 og med Trondheim i 1882 ebbet etter hvert martnan ut. Martnan i Levanger overlevde som hestemarked.

## Eksterne lenker
* Levanger kommune
* Marsimartnan
* Litteratur om Marsimartnan
* PowerPoint presentasjon av Marsimartnan
Etidiumbromid

**Etidiumbromid** (EtBr) er en interkalerende agent som brukes til merking av nukleinsyrer i forbindelse med gelelektroforese. Molekylet har tilnærmet lik størrelse som et basepar i DNA og kan tvinge disse fra hverandre. Etter behandling blir nukleinsyrer synlige under ultrafiolett lys. EtBr er sterkt mutagen og dermed også potensielt karsinogen.

EtBr er aromatisk, med kjemisk formel C21H20BrN3, bygd opp i en trisyklisk struktur anilin-grupper (aminobenzen) på hver sin side av et pyridin.

## Risiko
Etidiumbromide er sterkt mutagen og irriterer i kontakt med øyne, hud, slimhinner og pusterør. På grunn av sin mutagene karakter antas EtBr å være karsinogen, selv om langvarige effekter av påvirkning ikke er studert. Ingen karsinogenese er observert direkte.

## Sikkerhet
Ved tillaging av stockløsninger og annen håndtering der det kan dannes støv av EtBr må avtrekk benyttes. Over lengre tidsrom eller under arbeid med konsentrerte løsninger bør dobbelt sett hansker benyttes, og den ytterste bør skiftes ved kontaminasjon. Hanskene bør være av nitril, da latex-hansker ikke beskytter tilstrekkelig.

Ved kontakt med hud eller øyne, skyll med store mengder vann. Ved inntak må lege kontaktes snarest. Søl av vandige løsninger bør absorberes, mens fast form må tørkes opp forsiktig for å unngå støv.

## Avfallshåndtering
### Elektroforesegeler
Geler som er tilsatt eller har blitt behandlet med EtBr bør behandles som spesialavfall.
Spissnutefrosk

**Spissnutefrosk** eller **spissnutet frosk** (*Rana arvalis*) er en frosk i familien ekte frosker. Den er litt mindre enn buttsnutefrosken, ca. 7-8 cm lang, og har en tydelig spissere snute. Fargene er nokså lik buttsnutefrosk, men undersiden er mer ensfarvet lys og skaper en kontrast til den mørk grå/brune oversiden. Den skilles best fra buttsnutefrosken på lokkelyden om våren; spissnutefrosken har en kort og klukkende "wo'uk", mens buttsnutefrosken har en mere langvarig knurrende "rrrrr". Hannen får en lettkjennlig blågrå gytedrakt i paringstiden.

## Utbredelse
Arten er utbredt i sentrale og østlige deler av Europa og i vestlige og sentrale deler av Sibir. Den norske utbredelsen er rundt Oslofjorden fra svenskegrensa, til Skiensområdet, samt enkelte plasser i Agderfylkene. Myrer, gårdsdammer og sakteflytende, fiskefrie bekker, elver og tjern er vanlige habitater. Spissnutefrosken tåler surere vann og er mer knyttet til skog enn den mere vanlige buttsnutefrosken.

## Egg of formering
I mars-mai (avhengig av klima) samles begge kjønn til gyting i den faste vannansamlingen. Hunnen legger de 400-1500 eggene som klare, faste geleklumper, som vanligvis synker til bunnen (i motsetning til buttsnutefroskens egg, som flyter opp). I mosettning til eggene til buttsnutet frosk er eggene til spissnutet frosk helt glassklare, men kan få et lite overtrekk av alger som gir dem et grønnlig skjær i løpet av fosterutviklingen. Larvene (rumpetrollene) går på land i juli-august og blir kjønnsmoden etter ca. 3 år (noen ganger 2). 
Arten overvintrer som oftest i mudderet på bunnen av en dam, o.l. der den tar opp oksygen gjennom huden.

## Referanser




## Eksterne lenker
* 
* Spissnutefrosk (www.zoologi.no)
Lyse

**Lyse** har flere betydninger:

* Lyse (tran). Tran av fiskelever, fra gammelt av brukt som lampeolje, smøring, utvortes medisin mm.
* Lyse-konsernet
* Lysebotn (eller Lyse), sted i Sandnes kommune i Rogaland.
* Lyse Doucet – Kanadisk journalist, programleder og utenrikskorrespondent for BBC.
Mykporno

**Mykporno**, på engelsk kalt *softcore* eller *soft porn*, er den formen for pornografi som antyder mer enn den direkte viser og beskriver seksuelle detaljer. Mykporno omfatter bilder, tekst og filmer som viser seksualisert nakenhet og erotisk ladede motiver, for eksempel avkledde glamourmodeller, men ikke nærbilder av kjønnsorganer i seksuell aktivitet. 

Grovere og råere pornografi som bruker mer konkrete beskrivelser og avbildninger for å hisse opp  seeren eller leseren, kalles ofte hardporno.

## Myk- og hardporno
Betegnelsen *mykporno* stammer fra det engelske *soft porn* eller *softcore* som oppstod i motsetning til *hardcore* pornografi (hardporno) i annen halvdel av 1900-tallet.

Både mykere *softcore* og grovere *hardcore*  viser nakenhet og seksuelle situasjoner for å stimulere betrakterens seksuelle lystfølelser. Mykpornoen gjengir imidlertid *ikke* noen av de følgende elementer: Bilder av  erigert penis, eksplisitt samleie, penetrasjon av forskjellig slag, ejakulasjon og munnsex. Det kan også være andre eksplisitte situasjoner som klart må tilregnes hardcore-siden. En annen forskjell er at seksualakten i softcore ofte (men ikke alltid) er simulert. Men også simulerte fremstillinger ved hjelp av tegninger eller digital manipulasjon kan klart falle innen kategorien hardcore.  

Softcore er i utgangspunktet tilpasset en strengere pornolovgivning og beregnet for salg i land der det for eksempel tillates nakne glamourmodeller og skriftlige sexbeskrivelser, men ikke avbildninger av direkte sexscener som «erigert penis i bevegelse». Pornofilmer og -bilder kan sensureres ved hjelp av sladding eller klipping slik at de pornografiske produktene kan vises flere steder og dermed får et bredere marked.

Tradisjonelle mannfolkblader med nakenmodeller og sexnoveller betegnes ofte som mykporno. Det samme gjelder triviallitteratur der sexscenene er dominerende, klisjefylte eller spekulative. Mykpornoen spilte tidligere en mer diskret rolle i populærkulturen, for eksempel som diskret innslag med halvnakne kvinner eller stereotypiske seksuelle hentydninger i populære filmer, eller den var beregnet for smalere målgrupper gjennom blader og bøker. Pornografiens visuelle kjennetegn og klisjeer har imidlertid blitt tatt opp i den moderne massekulturen, ikke minst kommersielle kulturuttrykk beregnet for ungdom. Dette er særlig synlig i seksualisert reklame og musikkvideoer .

Underholdende dameromaner og ukebladnoveller med overdreven romantikk, ikke nødvendigvis sex, har ofte litt nedsettende blitt kalt «husmorporno». På tilsvarende måte har tabloidpressens kommersielle utnyttelse av tragiske menneskeskjebner blitt omtalt som «sosialpornografi», selv om dette ikke har med seksualitet å gjøre.

## Se også
* Hardporno
* Erotisk kunst
* Pinup
Hardporno

**Hardpornografi** er de former for pornografi som gjengir seksualakter direkte og utilslørt. Uttrykket ble utviklet i annen halvdel av 1900-tallet, først på engelsk, for å skjelne mellom «hardpornografi» og «mykpornografi». Den har ofte form av fotografisk materiale, for eksempel i blader, men etter hvert i stor grad på film. Men den finnes også som tegninger/tegneserier. Siden 1990-årene er slik pornografi blant annet blitt distribuert over Internett.

Hardporno var gjennomgående forbudt ved lov i mange land frem til de siste deler av 1900-tallet, da en rekke av verdens liberale demokratier, som gjennomgikk endringer av seksuelle normer, begynte å tillate en begrenset adgang. Som regel er restriksjonene knyttet til et klassifiseringssystem av filmer og regulering av salg og tilgang. Uavhengig eller på tross av nasjonale lovreguleringer er det imidlertid lett å laste ned hardporno fra mange internettsider som ikke er gjenstand for regulering, eller der regulering omgås eller ikke håndheves effektivt. Det er vanligvis forbud mot å presentere hardporno til offentlig skue. Biblioteker og skoler og andre steder der unge mennesker ferdes har ofte egne reguleringer som er strengere enn dem som gjelder voksne. Vanligvis er det forbudt og straffbart å la hardporno, eller pornografi i sin alminnelighet, være tilgjengelig for mindreårige.

## Forskjell fra mykporno
Selv om både mykporno og hardporno gjengir nakenhet og seksuelle situasjoner i det øyemed å stimulere betrakterens seksuelle lystfølelser, er det en nøkkelforskjell mellom de to at mykpornoen ikke gjengir noen av de følgende elementer: Bilder av erigert penis, eksplisitt samleie, penetrering av forskjellig slag og oralsex. Det kan også være andre eksplisitte situasjoner som klart må tilregnes hardporno-siden. En annen forskjell er at seksualakten i mykporno ofte (men ikke alltid) er simulert. Men også simulerte fremstillinger ved hjelp av tegninger eller digital manipulasjon kan klart falle innen kategorien hardporno.

## Lovbestemmelser i Norge
I Norge ble lovbestemmelsene vedrørende pornografi endret i 2005. Ifølge straffelovens § 204 defineres ikke lenger *kjønnslige skildringer som må anses forsvarlige ut fra et kunstnerisk, vitenskapelig, informativt eller lignende formål* som pornografi.

## Se også
* Mykporno
* Pornografi
Eat the Rich

**Eat the Rich**

# Eat the Rich (festival), kultur- og rockfestival i Trondheim.
# Eat the Rich (film), film fra 1987 regissert av Peter Richardson.
Eat the Rich (festival)

**Eat the Rich** er en gratis kultur- og rockfestival som arrangeres på Svartlamon i Trondheim i august. Festivalen ble startet som en motvekt til tusenårsjubileet i Trondheim i 1997. Etter et opphold i 2004 og 2005 ble festivalen arrangert på ny 18.–19. august 2006.

I 2006 spilte blant annet Rumble in Rhodos, Gode Ord Dør Sist og Torch på festivalen. I 2008 ble festivalen arrangert 29. og 30. august, og på programmet sto bl.a Rehab Royale, Bolla og lilleband, Scum De La Norvége, og All trouble. I tillegg ble det bl. a arrangert barne- og voksenteater, gatemarked, politisk kino.

## Kortfilm
Dokumentarskaper Ane-Martha Tamnes Hansgård hadde i 2012 premiere på kortfilmen *Svartlamon Lager Eat The Rich*.

## Referanser


## Eksterne lenker
* Eat the Rich
Trygve Åse Lunde

**Trygve Åse Lunde** (født 25. desember 1985) er en norsk fotballspiller. Han spiller for øyeblikket for Buøy I.L. i 4. Divisjon.

Lunde kom til Viking fra tredjedivisjonsklubben Hundvåg FK i 2003. Han fikk sitt gjennombrudd på Vikings A-lag i 2005. Skader ødela mye av sesongen for 20-åringen. I 2006 ble han solgt til Strømsgodset, og sommeren 2007 ble han solgt videre til Bryne.
I november 2008 valgte Lunde å legge opp med umiddelbar virkning på grunn av skadeproblemer.

31. mars 2010 ble det offentliggjort  at Trygve Åse Lunde gjør comeback for Stavanger IF.

*Tidligere klubber: Buøy IL, Hundvåg FK, Viking FK, Strømsgodset IL, Bryne
*Posisjon: Kant og spiss

## Referanser


## Kilder
*www.brynefk.no om Trygve Åse Lunde

## Eksterne lenker
*
1. divisjon fotball for menn 1984

**[[Eliteserien i fotball|1. divisjon]] 1984** startet 29. april og sluttet 14. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon. Det ble gitt to poeng for seier og ett poeng for uavgjort.

## Tabell

## Toppscorere
* **13 mål**:
**  Sverre Brandhaug, Rosenborg
* **11 mål**:
**  Erik Nystuen, Kongsvinger
**  Arve Seland, Start
* **10 mål**:
**  Stig Norheim, Bryne
**  Gary Goodchild, Viking
**  André Krogsæter, Lillestrøm
**  Joar Vaadal, Lillestrøm
* **9 mål**:
**  Vidar Davidsen, Vålerengen
**  Tom Antonsen, Eik
**  Olav Nysæter, Kongsvinger
* **8 mål**:
**  Paul Folkvord, Bryne
**  Gøran Sørloth, Strindheim
* **7 mål**:
**  Stein Kollshaugen, Moss
**  Vidar Hansen, Fredrikstad

## [[Kvalifisering til Eliteserien i fotball|Kvalifisering]]
* Vidar –  2–2
* Moss – Vidar 4–1
*  – Moss 0–0

## Se også
*Kvalifisering til Eliteserien i fotball

## Kilder
*rsssf.no
Anne Eriksen

**Anne Eriksen** (født 17. juli 1958) er norsk folklorist. Hun har siden 1996 vært professor i folkloristikk ved Institutt for kulturstudier, Universitetet i Oslo. Hun har spesielt forsket på folkereligiøsitet, historiesyn, fortidsforståelse, kollektiv erindring og minnepolitikk. De siste årene har hun dessuten forsket på medisinhistorie og 1700-tallet. 

Eriksen er svært produktiv, og har gitt ut en lang rekke bøker og artikler. Hennes bok *Det var noen annet under krigen. 2. verdenskrig i norsk kollektivtradisjon* ble av en historikerjury i 2015 kåret til en av de ti viktigste norske bøkene om andre verdenskrig. 

Eriksen var fra 1992 til 2001 redaktør for *[[Norveg]]. tidsskrift for folkloristikk*.

## Bibliografi
* 2014 *From Antiquities to Heritage. Transformations of Cultural Memory.* Berghahn Books.  ISBN 978-1-78238-298-0 
* 2014 (med Ragnhild Evang Reinton og Maria Charlotta Göran) *Tingenes tilsynekomster. Kulturproduksjon, materialitet og estetikk.* Novus Forlag.  ISBN 978-82-7099-731-2 
* 2013 (med Bjarne Rogan) *Etnologi og folkloristikk. En fagkritisk biografi om norsk kulturhistorie.* Novus Forlag.  ISBN 978-82-7099-723-7 
* 2010 *Museum. En kulturhistorie* ISBN 978-82-530-3225-2
* 2006 *Tradisjon og fortelling. En innføring i folkloristikk* ISBN 82-530-2904-7
* 2002 *Mariakult og helgendyrkelse i moderne katolisisme* ISBN 82-530-2378-2
* 1999 *Historie, minne og myte* ISBN 82-530-2088-0 [En artikkelsamling om historieforståelse.)
* 
* 1995 *Det var noen annet under krigen. 2. verdenskrig i norsk kollektivtradisjon*. ISBN 82-530-1744-8. Anmeldelse av Ivo de Figueiredo i Apollon (Ikke om krigen i seg selv, men om hvordan den ble husket i ettertid.)
* 1986 *[[Lovekirke]]r i Norge etter [[reformasjonen]]*. Magistergradsavhandling i folkeminnevitenskap. Universitetet i Oslo. 1986.

## Eksterne lenker
Satyr

: *For den norske black metal-musikeren med pseudonymet Satyr, se [[Sigurd Wongraven]]*

En **satyr** var i gresk mytologi vinguden Dionysos' følgesvenner, beryktet for fyll og seksuelle utskeielser, utstyrt med ører og hale som hester, menneskelig overkropp, men bakbein som en bukk; mye og krøllete hår og bukkeskjegg. Disse raggete skapningene holdt angivelig til i skogene og demonstrerte tydelig hvor viktig det var å opprettholde idealet om måtehold. De avbildes ofte i gresk kunst, typisk i ferd med å antaste kvinner, nymfer eller mænader; men de kunne også vise flid når Dionysos satte dem i sving med vinproduksjon. «Satyr» var deres navn i Attika, mens de ble kalt «siléner» på Peloponnes.

Homer nevner ikke satyrer, men hans samtidige Hesiod omtaler dem som ubrukelige til arbeid. Vanlig oppfatning var at de var sønnene til Hermes og Ifthime, eller til najadene. Romerne kalte satyren for en faun. I Dionysia-festivalen i Athen var skikken å oppføre tre tragedier, fulgt av et «satyr-spill», der koret var kledd og maskert for å ligne satyrer. 

Silenos var kjent som en klok gammel satyr.

I renessansen ble satyrer igjen et populært motiv i malekunsten, avbildet der de lurer seg til å betrakte gudinnen Afrodite som enten sover eller er i følge med Amor. 

En satyr i sosialt eller psykologisk henseende betegner en mann med sterk interesse for kvinner.  Han kan kalles «satyroman» og atferdstrekket eller lidelsen «satyrisme», «satyriasis» eller «hyperseksualitet».

## Referanser


## Se også
* Silén
* Hyperseksualitet
* Overnaturlige vesener

## Eksterne lenker
*
Silén

**Silén** eller **silen** er i gresk mytologi (i flertall *seilenoi*, *sileni* eller *silener*) en kåt naturdemon eller eldre satyr med hestehale og halvt dyrisk ansikt. Den ble framstilt som mer interessert i vin enn nymfer og er ofte avbildet på klassiske greske vaser. Silenene var del av følget til den greske vinguden Dionysos, sammen med satyrene. Deres anfører ble kalt Silenos, den eldste satyren, drukkenskapens gud og Dionysos' læremester. Han ble gjerne avbildet som en gammel, skallet, skjeggete, feit og alltid drukken, men samtidig vis mann. Silenos var et særlig hyppig motiv i barokken.

Silenene oppstod trolig som en folkelig figur fra dypt inne i skogene med ørene, og tidvis også halen og beina, til en hest. Som flertallsvesener var silener uregjerlige, halvdyriske vesener, avledet fra sky skogsdemoner, og beslektet med nymfer, satyrer og kentaurer. Senere ble silener de fordrukne tilhengerne til Dionysos, vanligvis framstil som småkåte, skallete og feite med tykke lepper og brakknese, men med menneskelige bein. Enda senere gikk flertallsutgaven *sileni* ut av bruk og de eneste henvisninger var til et enkeltindivid ved navn Silenos, læreren og den trofaste følgesvennen til Dionysos. I de bevarte fragmenter fra andre satyrspill, fungerte Silenos som leder av et kor av satyrer. Generelt virker han som en godt likt mytologisk figur hos grekerne, og de mange mindre fortellingene om ham hvor han framstilles som en jovial, gammel mann synes å ha vært muntrasjoner. Hans tre sønner, Maron, Astraios og Leneos var hovedsakelig en mangfoldiggjøring av guden selv, på lik linje med flertallsformen *seilenoi* eller *sileni*.

## Se også
* Silenos
* Satyr

## Referanser
Syrinx

**Syrinx** (gresk: Σύριγξ) var i gresk mytologi en nymfe og en av støttespillerne til Artemis, og kjent for sin dydighet.

Da Syrinx ble forfulgt av en amorøs Pan, en gresk guddom, løp hun til elvebredden av Ladon i Arkadia og tryglet om støtte fra elvens nymfer. Som svar på bønnen ble hun omformet til hule sivplanter som gir fra seg hulkende lyder når gudens frustrerte pust blåser gjennom dem. Pan kuttet flere rør fra planten og lagde sin første panfløyte, og som derfor også er kjent som *syrinx*.

Det engelske ordet for sprøyte (som også består av et hult rør) er *syringe* og har sin opprinnelse i *syrinx*. 

Et kjent musikkstykke for solofløyte, skrevet av Claude Debussy, heter også *Syrinx*. Navnet er i tillegg en betegnelse på det nedre strupehodet og fuglers lydgenererende organ.

## Referanser
Daimon

**Daimon** (gresk: δαίμων; «gudelignende kraft, skjebne, gud»)  er en guddom, ånd eller et særskilt vesen som viser sin kraft i naturen. Begrepet har hatt litt forskjellig betydning, men er i dag særlig brukt om naturguddommer eller naturdemoner i gresk mytologi, som for eksempel nymfer, satyrer, siléner, Priapus, Pan, musene og kentaurer. Ordet *daímōn* har også gitt navn til det jødisk-kristne demon-begrepet.

## Skiftende betydning
Det greske ordet δαίμων eller *daímōn* betyr «gud» eller «ånd» og ble skrevet *daemon/dæmon* på latin. 

Opprinnelig brukte grekerne deriblant dikteren Homer og skaldene, ordet *daímōn* om enhver guddom. Da de etter hvert ble kjent med østlige folkeslag og deres gudelære, ble imidlertid daímōn først og fremst en betegnelse på en mellomform mellom mennesket og de egentlige gudene, altså et lavere gudevesen. Seinere, det vil si etter Platon, ble *daímōn* både i litteraturen og i folketroen et uttrykk for et dobbeltvesen, eller en beskyttende ånd som alle mennesker hadde. Daímōnene kunne også betraktes som en vandrende ånd, som tok bolig i mennesket og utgjorde dets sjel. Enkelte rasjonaliserende senstoikere omdefinerte *daímōn* fra å være en selvstendig åndeskikkelse, til å bli det guddommelige og fornuftige i mennesket. Sokrates' *daimónion* åpenbarte seg som en stemme som advarte ham mot det han ikke burde gjøre. 

I klassisk litteratur kan *[[demon]]* betegne både en «god demon» og en «ulykkesdemon». I kristendommen ble begrepet derimot bare brukt om hedenske guder og andre onde åndsmakter, og ordet kom dermed til å få et utelukkende negativt innhold. *Demon* betyr derfor på norsk i dag først og fremst «ond ånd».

Lavere guddommer og ånder, som likner på grekernes demoner, har for øvrig forekommet med skiftende betydning i all folketro.

## Referanser
Oslos ordfører

**Oslos ordfører** er byens fremste folkevalgte representant. Ordføreren leder møtene i Oslo bystyre og er kommunens rettslige representant. Kommunen har en parlamentarisk styreform, der den utøvende makten ligger hos Oslo byråd. 

Ordføreren har kontor i vestre tårn i Oslo rådhus.

Oslo (tidligere Kristiania) ble utvidet med områder overført fra Aker kommune i 1859 og 1878. Kommunene ble slått sammen i 1948. Ordførere i Aker fremgår av liste over ordførere i Aker.

## Liste
**Liste over ordførere i Oslo** er en oversikt over ordførere i Oslo. 

## Referanser


## Se også
* Liste over ordførere i Aker
Reykjavík lufthavn

**Reykjavík lufthavn**  (*Reykjavíkurflugvöllur* på islandsk) er en flyplass for det innenlandske rutenettet. Flyplassen har tre rullebaner og den betjener også trafikken til Grønland og Færøyene. Per 2020 er Reykjavik lufthavn en av fire internasjonale lufthavner på Island. Lufthavnen ligger på Vatnsmýri nær Reykjavik sentrum.

## Historie
Flyplassen ble under andre verdenskrig bygget av de britiske militære på sydkysten av Reykjavíkhalvøya, mens byen ennå var liten. På begynnelsen av 2000-tallet begynte man å diskutere flytting av flyplassen. De som støttet flytting fremholdt at flyplassen lå for nær byens senter og la beslag på verdifulle arealer. Det ble utarbeidet planer om å flytte lufthavnen innen 2012.

## Statistikk

## Terminaler
Det er to terminaler:
*En for Icelandair og Norlandair på vestsiden av rullebanen
*En for Eagle Air på østsiden av rullebanen

## Ruter og selskaper

## Referanser
Småbrekke

**Småbrekke** er et sted i Bergsdalen, ved Dale i Vaksdal kommune i Hordaland. Gården Småbrekke fikk Vaksdal kommunes miljøvernpris for 1997 for "flott skjøtsel av gard og kulturlandskap, og tilrettelegging for friluftsliv" og Anton Mindes Ærespris for Framifrå Gardsdrift i 1998.

Vaksdal kommune arrangerer vilkmarksleir for barn ved Småbrekkevannet hver sommer.

Fra Småbrekke kan man gå langs en vei/sti kalt Militærvegen. Da vil man først nå Moastølen, en idyllisk liten seter som egner seg for turer med små barn. Følger man stien videre i et variert og vakkert landskap, vil man etter ca. 2,5 timers gange nå DNT-hytten Gullhorgabu.  Denne turen kan man gå både sommer og vinter. Egner seg også for pulk om vinteren.

## Eksterne lenker
* Osterfjord Reiselivslag: Vilmarksleir for barn på Småbrekke
Images and Words

***Images and Words*** er Dream Theaters andre studioalbum.

Albumet ble utgitt den 7. juli, 1992 og var bandets første album med vokalist James LaBrie i besetningen. Albumet i sin helhet ble en kommersiell suksess, og solgte til gull i USA og platina i Japan. 

*Images and Words* er Dream Theaters første album som ikke inneholder et eneste instrumentalt spor.

## Sporliste
#«Pull Me Under» – 8:15 (musikk av Dream Theater, tekst av Moore)
#«Another Day» – 4:24 (Dream Theater og Jay Beckenstein, Petrucci) 
#«Take the Time» – 8:21 (Dream Theater)
#«Surrounded» – 5:30 (Dream Theater, Moore)
#«Metropolis Pt.1: The Miracle and the Sleeper» – 9:32 (Dream Theater, Petrucci) 
#«Under a Glass Moon» – 7:04 (Dream Theater, Petrucci)
#«Wait for Sleep» – 2:32 (Moore)
#«Learning to Live» – 11:31 (Dream Theater, Myung)

## Besetning
*James LaBrie – Vokal
*Kevin Moore – Keyboard
*John Myung – Bass
*John Petrucci – Gitar
*Mike Portnoy – Trommer, Perkusjon
*Jay Beckenstein – Saksofon på «Another Day»

## Eksterne lenker
*
Theogonien

***Theogonien*** (gresk: θεογονία, *theogonía*; ordrett gude-tilblivelse) er en skapelsesberetning fra gresk mytologi, skrevet av Hesiod omkring 700 f.Kr.

Diktet er en syntese av forskjellige lokale tradisjoner, samlet i en fortelling om hvordan gudene ble til og hvordan de opprettet permanent kontroll over kosmos. Mens de fleste slike skapelsesberetninger knytter seg opp mot konkrete forhold i verden, som å utpeke et folk eller en kongeslekt som spesielt utvalgt, unnlater *Theogonien* å gjøre dette. I stedet utpekes Zevs som gudenes og kosmos' konge. 

Verket er ikke en definitiv kilde til gresk mytologi, men gir et bilde av en dynamisk tradisjon slik den var da Hesiod skrev.

Av form er diktet en hymne til Zevs og musene. Paralleller til *[[De homeriske hymnene]]* viser at den er utviklet fra en hymnetradisjon knyttet til dikterkonkurranser.

## Nordiske oversettelser
* Hesiod, *Theogonien; Arbeid og dager; Skjoldet,* gjendiktet av Aslak Rostad. Gyldendal Norsk Forlag 2014. 
* I antologiene *[[I begynnelsen]]* (2000) og *[[Greske myter og mysterier]]* (2003) i serien Verdens hellige skrifter
* Hesiodos, *Theogonin och Verk och dagar*; tolkade av Ingvar Björkeson; inledning och kommentar av Sture Linnér. [Parallell gresk og svensk tekst].  Stockholm 2003: Natur och Kultur. 
* Hesiod, *Theogonien; Værker og dage; Skjoldet*; ved Lene Andersen. Klassikerforeningens kildehæfter 1999. 

## Eksterne lenker

*
Johann Christian Fabricius

**Johann Christian Fabricius** (født 7. januar 1745, død 3. mars 1808) var en danskfødt naturvitenskapsmann. Han står som autor, det vil si at han gav mange organismer vitenskapelige navn. Han var opprinnelig en student hos Carl von Linné.  

Fabricius klassifiserte mange organismer og videreførte dermed arbeidet til Linné. Han forsket mye på sopper, noe Linné hadde gjort svært lite med. Han forsket også mye på insekter, der hans verk *Systema entomologiae, sistens insectorum classis, ordines, genera, species adiectis synonymis, locis, descriptionibus, observationibus* fra 1775 utmerker seg som den første «moderne» insektklassifikasjonen og la grunnlaget for mange senere klassifikasjoner. Han beskrev svært mange insektarter, både fra Europa og fra resten av verden.

Den offisielle autorforkortelsen innenfor botanikk er **J.Fabr**.

## Noen viktige arbeider
Her er noen av Fabricius viktigste arbeider.
* *Systema entomologiæ* (1775)
* *Genera insectorum* (1776)
* *Species insectorum* (1781)
* *Mantissa insectorum* (1787)
* *Entomologia systematica emendata et aucta* (1792–1799)
* *Systema eleuthatorum* (1801)
* *Systema rhyngotorum* (1803)
* *Systema piezatorum* (1804)
* *Systema antliatorum* (1805)
* *Systema glossatorum* (1807)

## Referanser


## Litteratur
Tuxen S. L. 1967. *The entomologist J. C. Fabricius*. Annual Review of Entomology vol.12:1-15
Konkret poesi

**Konkret poesi** (av latin: *concretum*, «det sammenvokste», «det sansbare») eller **konkretisme** er en retning innafor lyrikken der det typografiske arrangementet er like viktig for helhetsopplevelsen av diktet som de lydlige effektene og ordenes betydningsinnhold.

Termen ble lansert på 1950-tallet. I Brasil danna det seg ei gruppe av poeter som i 1958 publiserte et manifest for en konkret poesi, med Augusto de Campos som en av forgrunnsfigurene. Hovedbudskapet i manifestet er å gjøre ordene til en del av et visuelt verk, og dermed gi dem et egenliv som frigjør dem fra det å bare være meningsbærere.

Sjøl om termen er ny, er ideen om å bruke typografi for å gi et dikt et ekstra tilskudd av mening gammel. Mest kjent er den franske poeten Guillaume Apollinaires *Calligrammes* fra tidlig på 1900-tallet, som fikk følge av flere andre dadaister. Seinere har diktere som E.E. Cummings og Ezra Pound eksperimentert med typografien. Velkjent er også musas fortelling («tale») i *[[Alice i eventyrland]]*, som er forma som en hale («tail»).

En annen form for konkretisme er den som legger avgjørende vekt på diktets auditive (lydlige) side. Dette er dikt som primært må høres. En pioner innafor denne formen for poesi var den tyske dadaisten Kurt Schwitters, som tidlig i forrige århundre framførte sine nonsensdikt med ekstrem stemmebruk, og som også eksperimenterte med nye opptaksteknikker.

Kinetisk poesi er en utvikling av konkretisme som utnytter elektroniske medier. Poetikon.no er et nettsted av norske Morten Skogly med eksempler på kinetisk poesi, hvor ord og bokstaver er animerte. AfsnitP har danske eksempler på og omtaler av kinetisk poesi. Det visuelle er viktig i mye elektronisk litteratur.

Jan Erik Vold er den som først og fremst har innført konkret poesi i norsk litteratur. Hans debutsamling *[[mellom speil og speil]]* inneholder mange eksempler på **figurdikt**.

**Konkret poesi** kan også mer allment stå for en type poesi som domineres av konkrete bilder og ikke av abstrakte begreper.

## Eksterne lenker
* Augusto de Campos' nettsted med eksempler på konkret poesi og gruppas manifest
* UbuWeb inneholder en mengde eksempler på konkret poesi
* The Sackner Archive of Concrete and Visual Poetry
* Concrete Poetry: A World View
Fjerde makedonerkrig

**Den fjerde makedonerkrig** (150 f.Kr. &ndash; 148 f.Kr.) var den endelige krigen mellom Roma og Makedonia. Krigen brøt ut som følge av at Andriscus tilegnet seg den makedonske tronen ved å hevde at han var Perseus' sønn. Perseus var den siste kongen av Makedonia, avsatt av romerne etter den tredje makedonerkrig i 168 f.Kr.. Andriscus ble, etter å ha hatt litt suksess tidlig i krigen, endelig slått av den romerske generalen Caecilius Metellus i slaget ved Pydna i 148 f.Kr.